Comportare de excepție pentru Andrada Dinu la ediția din acest an a Campionatului Național de Judo U14, găzduit de orașul Bacău. După o serie de evoluții fără greșeală pe suprafața de tatami, sportiva clubului nostru a devenit campioană a României, la categoria 36 de kilograme.
Eleva lui Ilie Torcică a cucerit medalia de aur după ce și-a învins toate adversarele care i-au ieșit în cale. Andrada Dinu este una dintre marile speranțe ale secției de judo de la CS Târgoviște.
În urmă cu an, la aceeași competiție valoroasa sportivă a intrat în posesia argintului. În schimb, la U13, judoka clubului nostru a luat aurul.
În competiția desfășurată la Bacău, pe lângă Andrada Dinu, CS Târgoviște a mai fost reprezentat și de Iliuță Dobra, care a încheiat concursul, dedicat categoriei 60 de kilograme, pe locul 5.
La competiţia găzduită de Sala "Narcisa Lecuşanu" au participat peste 800 de sportivi ce au reprezentat 120 de cluburi din ţară.